Det skriver P4 Nordjylland. I en meningsmåling, som Epinion har lavet for DR Nordjylland og TV2/Nord melder 45 procent af de nordjyske vælgere, at de er parate til at betale mere i skat, mens 41 procent svarer nej tak til en højere skatteprocent. En aftale mellem staten og Kommunernes Landsforening (KL) betyder i øjeblikket, at hvis kommunerne sætter skatten op, så får kommunerne ikke lov til at beholde hele indtægten selv. Den aftale er flere af de nordjyske vælgere altså klar til at løsne op på. - Jeg tror, at det hænger sammen med, at både borgere og kommunalpolitikere ønsker en større kommunal frihed. En frihed som også kunne bruges til større solidaritet imellem kommunerne. Så nogle kommuner sætter skatten ned til fordel for de kommuner, som har brug for at hæve skatten, siger Borgmester i Jammerbugt Kommune, Mogens Gade (V) til P4 Nordjylland.

Opsummering:
45 procent af de nordjyske vælgere siger ja til at betale mere i skat.